మనిషి జీవితానికి ఎప్పుడేమి జరుగుతుందో తెలియదు. ఒక్కోసారి జరగరానిదేదైనా జరగొచ్చు. అలాంటపుడు వారి కుటుంబానికి ‘ఆర్థిక’ ఆసరా ఎలా? ఈ విషయాలు తెలియాలంటే ఈ స్టోరీ చదవాల్సిందే.ఉద్యోగపరంగా రోజూ అనేక మందిని కలుస్తుంటాను. లేటెస్ట్ బాలీవుడ్ సినిమాలు, పెద్ద నోట్ల రద్దు ప్రభావం మొదలుకుని అమెరికా అధ్యక్ష ఎన్నికల వరకు అనేక సంఘటనలు వారితో జరిపే చర్చల్లో ప్రస్తావనకు వస్తుంటాయి. చివరికి సంభాషణ నాకు అత్యంత ఇష్టమైన పర్సనల్ ఫైనాన్స్వైపే మళ్లుతుంది. అపుడు ఫైనాన్షియల్ ప్లానింగ్, జీవిత బీమా అంశాలతో నేను ఆ చర్చలు ముగిస్తాను.నేను మాట్లాడే వారిలో చాలా మందికి ఏదో ఒక రూపంలో బీమా రక్షణ ఉంటుంది. అయితే చాలా మందికి అది ఎలాంటి బీమా పాలసీ అనే దానిపై సరైన అవగాహనే ఉండదు. ఏ పాలసీ తీసుకున్నారని అడిగితే ‘పాలసీ పేరు గుర్తు లేదు గానీ ఏటా రూ.30,000 ప్రీమియం చెల్లిస్తున్నా’ అని మాత్రం చెబుతారు. తీరా పరిశీలిస్తే అది ఏదో సేవింగ్ కమ్ ఇన్సూరెన్స్ పాలసీ లేదా యూనిట్ లింక్డ్ ఇన్సూరెన్స్ ప్రొడక్ట్’ (యులిప్) అయి ఉంటుంది. ఈ వార్షిక ప్రీమియంతో ఒక వ్యక్తి కుటుంబానికి మహా అయితే రూ.3 లక్షలకు మాత్రమే బీమా రక్షణ లభిస్తుంది.బీమా చేసిన వస్తువుకు ఏదైనా నష్టం జరిగితే ఆ నష్టాన్ని బీమా కంపెనీ ద్వారా రాబట్టుకునేందుకు బీమా పాలసీ తీసుకుంటాం. మరి బీమా పాలసీ తీసుకున్న వ్యక్తుల జీవితానికే జరగరానిదేమైనా జరిగితే? అతడు/ఆమె సంపాదనపై ఆధారపడిన కుటుంబ సభ్యులకు ‘ఆర్థిక’ భద్రత ఎలా?. ఉదాహరణకు విజయ్ అనే 35 సంవత్సరాల వ్యక్తి వార్షిక ఆదాయం రూ.5 లక్షలు. ఎవరో ఏజెంట్ అడిగితే రూ.3 లక్షల పాలసీ తీసుకుని ఏటా రూ.30,000 ప్రీమియం చెల్లిస్తున్నాడు. విజయ్కు భార్య మీనా, ఐదేళ్ల పాప ఉన్నారు. అతడి జీవితానికి జరగరానిదేమైనా జరిగితే? విజయ్తో పాటు ఆ కుటుంబానికి అందే ‘ఆర్థిక’ భద్రతాపోతుంది. ప్రత్యామ్నాయ ఆధారం లేకపోతే ఆ కుటుంబం రోడ్డున పడాల్సిందే. ఇలాంటి పరిస్థితుల్లో విజయ్ తీసుకున్న బీమా పాలసీ ద్వారా అతడి కుటుంబానికి మహా అయితే అందేది 3,00,000 రూపాయలు మాత్రమే. ఇది అతడి వార్షిక ఆదాయమంత కూడా లేదు.ఇక్కడ విజయ్ కనీసం తన వార్షిక ఆదాయానికి 12 రెట్లు సమాన మొత్తానికి (రూ.60 లక్షలు) టర్మ్ బీమా పాలసీ తీసుకుని ఉంటే అతడి కుటుంబానికి కొంతలో కొంత ఆర్థిక ఆసరా ఉండేది. ఇందుకోసం ఏటా చెల్లించాల్సిన ప్రీమియం రూ.6,500 మాత్రమే. ఉద్యోగంలో చేరిన వెంటనే అంటే ఇంకా చిన్న వయసులోనే విజయ్ టర్మ్ పాలసీ తీసుకుని ఉంటే ప్రీమియం మరింత తక్కువగా ఉండేది. ఆ మొత్తాన్ని అతడి భార్య 8 శాతం వడ్డీ వచ్చే ఫిక్స్డ్ డిపాజిట్లలో ఇన్వెస్ట్ చేసినా ఏటా కనీసం రూ.4.8 లక్షల ఆదాయం వచ్చేది. నిజానికి ఈ ఆదాయం కూడా విజయ్ వార్షిక ఆదాయం రూ.5 లక్షల కంటే తక్కువే.టర్మ్ పాలసీల ద్వారా పాలసీదారు మరణిస్తే వారి సంపాదనపైనే ఆధారపడిన కుటుంబ సభ్యులకు కొంతలో కొంత ఆర్థిక  భద్రత ఏర్పడుతుంది. మిగతా బీమా పాలసీతో పోలిస్తే టర్మ్ పాలసీలపై చెల్లించాల్సిన ప్రీమియం తక్కువ. తేలికగా అర్థమయ్యే ఈ పాలసీల కింద పెరిగే ఆదాయానికి అనుగుణంగా కవరేజ్ పెంచుకునే సౌలభ్యమూ ఉంటుంది. అన్నిటికి మించి ఈ పాలసీలపై చెల్లించే ప్రీమియంకు ఆదాయ పన్ను మినహాయింపూ వర్తిస్తుంది. ఒక్క మాటలో చెప్పాలంటే తక్కువ ప్రీమియంతో మనపై ఆధారపడిన కుటుంబ సభ్యులకు టర్మ్ పాలసీల ద్వారా మిగతా పాలసీల కంటే ఎక్కువ ‘ఆర్థిక’ భరోసా కల్పించవచ్చు.చాలా కాలం నుంచి మన దేశంలో బీమా పాలసీ తీసుకోవడం అంటే రిటైర్మెంట్ లేదా పిల్లల చదువుల ఖర్చుల కోసం చేసే దీర్ఘకాలిక పొదుపు అనే అభిప్రాయం నాటుకుపోయింది. సంపాదన మొదలు పెట్టిన వెంటనే చాలా మంది ఈ దృష్టితోనే దీర్ఘకాలిక పొదుపుపై దృష్టి పెడతారు. ఆ క్రమంలోనే ఏదైనా సేవింగ్ కమ్ ఇన్సూరెన్స్ పాలసీ లేదా ఏదైనా యులి్పలో ఇన్వెస్ట్ చేయడం ప్రారంభిస్తుంటారు. సంపాదించే కుటుంబ పెద్దకు జరగరానిదేమైనా జరిగితే, కుటుంబానికి ఆర్థిక రక్షణ అంతకంటే ముఖ్యమనే విషయం ఇంకా చాలా మందికి సరిగా అర్థం కావడం లేదు. ఈ ఆర్థిక రక్షణ కావాలంటే ముందుగా టర్మ్ పాలసీ తీసుకోవాలి. ఆ తర్వాతే దీర్ఘకాలిక పొదుపుకు ఉపయోగపడే మిగతా పెట్టుబడి పథకాల జోలికి పోవడం మంచిది.
manishi jeevitaaniki eppudemi jarugutundo teliyadu. okkosari jaragaraanidedainaa jaragochu. alantapudu vaari kutumbaaniki ‘aardhika’ asara ela? ee vishayaalu teliyaalante ee story chadavalsinde.udyogaparamgaa roojoo aneka mandini kalustuntaanu. latest balivud cinimaalu, pedda notla raddu prabhaavam modalukuni america adhyaksha ennikala varaku aneka sanghatanalu vaaritho jaripe charchallo prastaavanaku vastuntaayi. chivariki sambhaashana naaku atyanta ishtamaina parsanal finansvype mallutundi. apudu finansial planing, jeevita beema amsaalatoe nenu aa charchalu mugistaanu.nenu matlade vaarilo chala mandiki edho oka roopamlo beema rakshana untundi. ayithe chala mandiki adhi elanti beema polasy ane daanipai saraina avagahane undadu. e polasy teesukunnaarani adigithe ‘polasy paeru gurtu ledu gaanee eta roo.30,000 preemium chellistunna’ ani maatram chebutaaru. tiiraa pariseeliste adhi edho saving kam insurens polasy leda unit linked insurens product’ (yulip) ayi untundi. ee vaarshika preemiyamtho oka vyakti kutumbaaniki mahaa ayithe roo.3 lakshalaku matrame beema rakshana labhistundi.beema chesina vastuvuku edaina nashtam jarigithe aa nashtaanni beema company dwara rabattukunenduku beema polasy teesukuntam. mari beema polasy teesukunna vyaktula jeevitaanike jaragaraanidemainaa jarigithe? atadu/aame sampaadanapai aadhaarapadina kutumba sabhyulaku ‘aardhika’ bhadrata ela?. udaaharanaku vijay ane 35 samvatsaraala vyakti vaarshika aadaayam roo.5 lakshalu. evaro agent adigithe roo.3 lakshala polasy teesukuni eta roo.30,000 preemium chellistunnadu. vijayyku bharya meena, aidella paapa unnaaru. atadi jeevitaaniki jaragaraanidemainaa jarigithe? vijaytho paatu aa kutumbaaniki ande ‘aardhika’ bhadratapotundi. pratyaamnaaya aadhaaram lekapothe aa kutumbam rodduna padalsinde. ilanti paristhitullo vijay teesukunna beema polasy dwara atadi kutumbaaniki mahaa ayithe andedi 3,00,000 roopaayalu matrame. idhi atadi vaarshika aadaayamanta kuudaa ledu.ikkada vijay kaneesam tana vaarshika aadaayaaniki 12 retlu samaana mottaaniki (roo.60 lakshalu) turm beema polasy teesukuni unte atadi kutumbaaniki kontalo kontha aardhika asara undedi. indukosam eta chellinchaalsina preemium roo.6,500 matrame. udyogamlo cherina ventane ante inka chinna vayasulone vijay turm polasy teesukuni unte preemium marinta takkuvagaa undedi. aa mottaanni atadi bharya 8 saatam vaddi vache ficksed depajitlalo invest chesina eta kaneesam roo.4.8 lakshala aadaayam vachedi. nijaaniki ee aadaayam kuudaa vijay vaarshika aadaayam roo.5 lakshala kante takkuve.turm paalaseela dwara paalaseedaaru maraniste vaari sampaadanapaine aadhaarapadina kutumba sabhyulaku kontalo kontha aardhika  bhadrata erpadutundi. migata beema paalaseetho poliste turm paalaseelapai chellinchaalsina preemium takkuva. telikagaa arthamayye ee paalaseela kinda perige aadaayaaniki anugunamgaa kavarej penchukune soulabhyamuu untundi. annitiki minchi ee paalaseelapai chellinche preemiyanku aadaaya pannu minahaayimpuu vartistundi. okka maatalo cheppalante takkuva preemiyamtho manapai aadhaarapadina kutumba sabhyulaku turm paalaseela dwara migata paalaseela kante ekkuva ‘aardhika’ bharosa kalpinchavacchu.chala kaalam nunchi mana desamlo beema polasy teesukovadam ante retirement leda pillala chaduvula kharchula kosam chese deerghakaalika podupu ane abhiprayam naatukupoyindi. sampaadana modalu pettina ventane chala mandi ee drushtitone deerghakaalika podupupai drushti pedataaru. aa kramamlone edaina saving kam insurens polasy leda edaina yulipalo invest cheyadam praarambhistuntaaru. sampadinche kutumba peddaku jaragaraanidemainaa jarigithe, kutumbaaniki aardhika rakshana antakante mukhyamane vishayam inka chala mandiki sarigaa artham kaavadam ledu. ee aardhika rakshana kavalante mundugaa turm polasy teesukovali. aa tarvate deerghakaalika podupuku upayogapade migata pettubadi pathakaala joliki povadam manchidi.